KOMMISSIONENS GENNEMFØRELSESAFGØRELSE

af 17. november 2014

om ændring af gennemførelsesafgørelse 2014/366/EU om fastlæggelse af samarbejdsprogrammer og angivelse af det samlede støttebeløb fra Den Europæiske Fond for Regionaludvikling for hvert program under målet om europæisk territorialt samarbejde for perioden 2014-2020

(meddelt under nummer C(2014) 8423)

(2014/805/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1299/2013 af 17. december 2013 om særlige bestemmelser for støtte fra Den Europæiske Fond for Regionaludvikling til målet om europæisk territorialt samarbejde (1), særlig artikel 4,

efter høring af Koordinationsudvalget for de Europæiske Struktur- og Investeringsfonde, der er nedsat ved artikel 150, stk. 1, i Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (2), og

ud fra følgende betragtninger:

(1) Ved Kommissionens gennemførelsesafgørelse 2014/366/EU (3) fastlagde Kommissionen i henhold til artikel 4, stk. 4, i forordning (EU) nr. 1299/2013 bidraget fra Den Europæiske Fond for Regionaludvikling (EFRU) til instrumentet til førtiltrædelsesbistand (IPA II) henhørende under Europa-Parlamentets og Rådets forordning (EU) nr. 231/2014 (4), men var endnu ikke i stand til også at angive bidraget fra EFRU til grænseoverskridende programmer og havområdeprogrammer under det europæiske naboskabsinstrument (ENI) henhørende under Europa-Parlamentets og Rådets forordning (EU) nr. 232/2014 (5).

(2) I henhold til artikel 4, stk. 5, i forordning (EU) nr. 1299/2013 bør bidraget fra EFRU til grænseoverskridende programmer og havområdeprogrammer under ENI for hver medlemsstat ydes under forudsætning af, at beløbene fra ENI er af mindst tilsvarende størrelse.

(3) Gennemførelsesafgørelse 2014/366/EU bør derfor ændres —

VEDTAGET DENNE AFGØRELSE:

Artikel 1 Gennemførelsesafgørelse 2014/366/EU ændres således: 1) Følgende artikel indsættes: »Artikel 4a Bidraget fra EFRU til grænseoverskridende programmer og havområdeprogrammer under det europæiske naboskabsinstrument (ENI) henhørende under Europa-Parlamentets og Rådets forordning (EU) nr. 232/2014 for hver medlemsstat fastsættes som angivet i bilag V.« 2) Teksten i bilaget til nærværende afgørelse indsættes som bilag V.

Artikel 2 Denne afgørelse er rettet til medlemsstaterne.

Udfærdiget i Bruxelles, den 17. november 2014. På Kommissionens vegne Corina CREȚU Medlem af Kommissionen

(1) EUT L 347 af 20.12.2013, s. 259.

(2) EUT L 347 af 20.12.2013, s. 320.

(3) Kommissionens gennemførelsesafgørelse 2014/366/EU af 16. juni 2014 om fastlæggelse af samarbejdsprogrammer og angivelse af det samlede støttebeløb fra Den Europæiske Fond for Regionaludvikling for hvert program under målet om europæisk territorialt samarbejde for perioden 2014-2020 (EUT L 178 af 18.6.2014, s. 18).

(4) Europa-Parlamentets og Rådets forordning (EU) nr. 231/2014 af 11. marts 2014 om oprettelse af et instrument til førtiltrædelsesbistand (IPA II) (EUT L 77 af 15.3.2014, s. 11).

(5) Europa-Parlamentets og Rådets forordning (EU) nr. 232/2014 af 11. marts 2014 om oprettelse af et europæisk naboskabsinstrument (EUT L 77 af 15.3.2014, s. 27).